**ZAJEDNICA ŠPORTSKIH UDRUGA GRADA SINJA**

**PRAVILNIK**

**O UVJETIMA, KRITERIJIMA I POSTUPCIMA ZA SUFINANCIRAJE PROGRAMA ŠPORTSKIH UDRUGA GRADA SINJA OD 2021.GODINE**



Temeljem članka 31 i 35. Statuta Zajednice športskih udruga Grada Sinja, i Uredbe o kriterijima mjerilima i postupcima financiranja i ugovaranja programa i projekata od interesa za opće dobro koje provode udruge ( NN, 26/15 ), u daljnjem tekstu: Uredba, Skupština Zajednice športskih udruga Grada Sinja, na telefonskoj sjednici održanoj dana 15. ožujka 2021. godine donosi:

**PRAVILNIK**

o uvjetima i kriterijima za sufinanciranje programa športskih udruga Grada Sinja

**1. OPĆE ODREDBE**

**Članak 1.**

Zajednica športskih udruga Grada Sinja ( u daljnjem tekstu: Zajednica ), u skladu sa javnim potrebama u športu te Zakonom o športu, ovim Pravilnikom utvrđuje uvijete i kriterije za raspodjelu financijskih sredstava određenih za športsku aktivnost u cilju daljnjeg unapređenja športa u Gradu Sinju.

**Članak 2.**

Sredstva namijenjena sufinanciranju Programa športskih udruga osiguravaju se iz proračuna Grada Sinja i donose se zajedno sa proračunom Grada Sinja.

**Članak 3.**

Ovim Pravilnikom utvrđuju se prava, uvjeti, kriteriji i postupak za dodjelu sredstava namijenjenih sufinanciranju Programa športskih udruga Grada Sinja.

**Članak 4.**

Programi športskih udruga sufinanciraju se iz sredstava po članku 2. ovog Pravilnika i podijeljeni su ne nekoliko skupina:

**I. SKUPINA: Sportska kvaliteta** ( Nogometni klub Junak, Košarkaški klub Alkar, Ženski rukometni klub Sinj i Ragbi klub Sinj ).

( u I skupini športskih udruga sufinancirat će se kolektivni športovi koji su u programu olimpijskih športova i koji nastupaju u najvišim nacionalnim ligama, te drugim ligama koje broje više od 500 klubova na nacionalnoj razini.)

**II. SKUPINA: Ekipni sportovi** ( Muški rukometni klub Kamičak, Ženski odbojkaški klub Sinj, Nogometni klub Tekstilac, Nogometni klub Glavice 1991, Rukometni klub Cetina, Nogometni klub Brnaze ).

( u II skupini športskih udruga sufinancirat će se svi ostali ekipni športovi koji se nalaze u nižim ligama od liga prve skupine klubova ).

**III. SKUPINA: Specifični sportovi** ( Aero klub Sinj i Konjičko klub Alkar 1968 )

( u III skupini športskih udruga sufinancirat će se športske udruge čije su osnovne djelatnosti kompleksne i zahtijevaju dosta vremenske i novčane pripreme prije samoga odvijanja djelatnosti. Specifičnost zrakoplovnog sporta su same letjelice i ogromna odgovornost oko istih te skupocjena oprema, Konjičkog sporta jest rad sa životinjama, briga oko istih te skupocjena oprema i natjecanja te individualni pristup prema svakom polazniku jahanja.

**IV. SKUPINA: bazični sportovi** ( atletika, gimnastika, plivanje te prilagođeni borilački sportovi ).

( u IV skupini športskih udruga sufinancirat će bazični sportovi samo ako rade s djecom i mladima. Važnost uključivanja djece u bazične sportove manifestira se kroz višestran razvoj organizma, bolji motorički temelj koji u kasnijoj dobi bude prednost prilikom uključivanja djece u neki od ekipnih sportova. Sportovi ove skupine imaju prednost samo u nekim programima nad drugim sportovima.

**V. SKUPINA: pojedinačno - ekipni sportovi sa organiziranim ligama** **natjecanja** ( Stolno teniski klub Sinj, Kuglački klub Sinj, Šahovski klub Sinj, Boksački klub Sinj, Kickboxing klub Knez, Boćarski klub Sinj, Boćarski klub Pržina, ŠRD Cetina, Boćarski klub Mačkula, Kickboxing klub Kula, Taekwondo klub Osinium, Judo klub Alkar),

( u V skupini športskih udruga sufinancirat će se športske udruge koje imaju organizirana ligaška natjecanja ili turnire pod ingerencijom matičnog saveza ).

**VI. SKUPINA: rekreativni sportovi** ( Društvo za športsku rekreaciju, Planinarsko društvo Svilaja, Udruga za mali nogomet, BK Vlaji ).

( u VI skupini športskih udruga sufinancirat će se športske udruge rekreativnog karaktera )

**Članak 5.**

( 1 ) Pravo na sufinanciranje Programa športskih udruga i korištenja financijskih i materijalnih sredstava za provođenje športske djelatnosti imaju športske udruge prema odluci Upravnog odbora ZŠUGS, ako su punopravne ili privremene članice Zajednice športskih udruga Grada Sinja, organizirane sukladno Zakonu o športu, Zakonu o udrugama, koji su registrirani u svojim nacionalnim savezima i priznati od HOO-a te su uključene u sustav natjecanja, a redovito ispunjavaju sve uvjete sukladno zakonu i uredbama.

( 2 ) Pravo na sufinanciranje iz rezerve ili pričuve Zajednice imaju i druge udruge koje nisu punopravne ni privremene članice Zajednice, fizičke osobe te osobe s invaliditetom koje provode svoje programe na području Grada Sinja ili šire te samim time doprinose promociji Grada Sinja i sustavu sporta, sukladno zakonu, općim aktima zajednice.

( 3 ) Jednokratno dodjeljivanje financijskih sredstava bez objavljivanja javnog natječaja mogu iznositi do 5.000,00 kuna za posebne nepredviđene troškove za programe i projekte koje udruga ili klub nisu mogli predvidjeti i koji se nisu nalazili u obrascima prijave programa.

( 4 ) U slučaju plasmana na Državno prvenstvo, ili većih potreba za provođenje programa klub na kraju godine može dobiti pravo na pokrivanje troškova i dodatna sredstva za koje se snađe klub, ili Zajednica, samostalno ili smanjenjem kod pojedinih udruga zbog neprovođenja programa, ispadanjem u niži rang natjecanja ili ne poštivanja određenih članaka iz Pravilnika.

( 5 ) Za prelazak u viši rang natjecanja, klub treba pripremiti financijske planove te uvidjeti mogućnosti financiranja istoga. Klub se treba konzultirati sa davaocem novčanih sredstava ZŠUGS I Grada Sinja.

**Članak 6.**

Pod postupkom i načinom za ostvarivanje prava u skladu s ovim Pravilnikom, podrazumijevaju se sve radnje koje športska udruga mora u određenim rokovima izvršiti radi stjecanja prava na vrednovanje i uključivanje svog programa u postupak sufinanciranja.

**2. OSNOVNI UVJETI ZA SUFINANCIRANJE PROGRAMA/PROJEKATA**

**Članak 7.**

Športske udruge moraju ispunjavati osnovne uvjete utvrđene ovim Pravilnikom, glede prava na sufinanciranje svog programa.

**Članak 8.**

Osnovni uvjeti za stjecanje prava na sufinanciranje programa športskih udruga su:

 1. da je športska udruga utemeljena sukladno važećem Zakonu o športu

 2. da je športska udruga utemeljena sukladno važećem Zakonu o udrugama

 3. da je športska udruga upisana u Registar udruga Republike Hrvatske

 4. da je športska udruga upisana u Registar sportskih djelatnosti

 5. da je športska udruga upisana u Registar neprofitnih organizacija pri Ministarstvu financija

 6. da je član Nacionalnog saveza

 7. da sudjeluje u natjecanju pripadajućeg nacionalnog saveza

 8. da je osigurala osnovne materijalne i organizacijske uvjete za natjecanje i provođenje svog programa

 9. da raspolaže sa odgovarajućim stručnim kadrom temeljem Zakona o sportu članak 59 i 60 ( NN 98/19 ), sposobnim za provođenje svoga programa

 10. da svoj plan i program rada i financijski plan za sljedeću kalendarsku godinu dostavi ZŠUGS u utvrđenom roku

 11. da sve tražene podatke neophodne za vrednovanje dostavi ZŠUGS u utvrđenom roku i da potpisom ovlaštene osobe za zastupanje jamči za njihovu vjerodostojnost

 12. da se protiv Korisnika, odnosno osobe ovlaštene za zastupanje i voditelja programa kao i stručnih djelatnika ne vodi kazneni postupak i nisu pravomoćno osuđeni za prekršaje ili kaznena djela definirana Uredbom.

 13. da nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu

 14. da su uredno ispunili sve obveze iz svih prethodno sklopljenih ugovora o financiranju iz proračuna Grada i drugih javnih izvora.

 15. da vodi transparentno financijsko poslovanje u skladu sa zakonima i propisima o financijskom poslovanju računovodstva neprofitnih organizacija.

**Članak 9.**

Osim uvjeta iz prethodnog članka Pravilnika, Zajednica će natječajem ili javnim pozivom propisati i dodatne uvjete koje trebaju ispunjavati udruge u svrhu ostvarivanja prava na sufinanciranje, kao što su:

 1. da su registrirani na području Grada

 2. da djeluju na području Grada i svoj program/projekt provode na području Grada

 3. da je osigurala kontinuirani rad svojih aktivnih članova i da se natječe sukladno sustavima svojih krovnih saveza

**Članak 10.**

Program športskih udruga koji ne ispunjavaju uvjete iz članka 5., članka 8. i članka 9. ovog Pravilnika neće se sufinancirati.

**Članak 11.**

Športska udruga dužna je osigurati minimalno 20 % vlastitih novčanih sredstava za provođenje programa, a ukoliko osiguraju manje od 20 % vlastitih novčanih sredstava, razlika se umanjuje od sredstava koja će se odobriti iz programa javnih potreba za sljedeću godinu.

**Članak 12.**

Prihvatljivi troškovi sufinanciranja projekta/programa:

trebaju biti umjereni, opravdani i usuglašeni sa zahtjevima racionalnog financijskog upravljanja temeljeni na članku 76. Zakona o sportu, osobito u odnosu na štedljivost i učinkovitost. U skladu s navedenim, pod prihvatljivim troškovima, opravdanim se smatraju sljedeći izravni troškovi: troškovi sportske pripreme i natjecanja, troškovi zaposlenika angažiranih na programu/projektu koji odgovaraju stvarnim izdacima za plaće te porezima i doprinosima iz plaće i drugim troškovima vezanim za plaću; putni troškovi i troškovi dnevnica za zaposlenike i druge osobe koje sudjeluju u programu/projektu, pod uvjetom da su u skladu s pravilima o visini iznosa za takve naknade; troškovi kupnje ili iznajmljivanja opreme i materijala namijenjenih isključivo za program/projekt, troškovi sportskih naknada, hranarina i nagrada i ostali materijalni troškovi i usluge vezani uz realizaciju programa/projekta. Osim izravnih, prijavitelju se može odobriti i pomoć za dio neizravnih troškova kao što su energija, voda, uredski materijal, sitan inventar, telefon, pošta i drugi indirektni troškovi koji nisu izravno povezani s provedbom programa/projekta, ali neizravno pridonose postizanju ciljeva programa/projekta.

 Neprihvatljivim troškovima programa/projekta smatraju se:

dugovi i stavke za pokrivanje gubitka ili dugova, dospjele kamate, stavke koje se već financiraju iz javnih izvora, troškovi reprezentacije, kupovina zemljišta ili građevina, osim kada je to nužno za izravno provođenje programa/projekta, kada se vlasništvo mora prenijeti na udrugu i/ili partnere najkasnije po završetku programa/projekta, gubici na tečajnim razlikama i zajmovi trećim stranama.

 **3. KRITERIJI ZA SUFINANCIRANJE RADA UDRUGA**

Kriteriji za sufinanciranje rada udruga odnose se na članak 4. ovog Pravilnika i odnose se na nekoliko skupina.

1. Skupina – Sportska kvaliteta
2. Ekipni sportovi
3. Specifični sportovi
4. Bazični sportovi
5. Pojedinačno ekipni sportovi sa ligama natjecanja i turnirskim natjecanjem
6. Rekreativni sportovi

**3.1 Sportska kvaliteta i ekipni sportovi ( 1. i 2. skupina )**

Kriteriji vrednovanja za sportsku kvalitetu i ekipne sportove sastoje se od slijedećih pokazatelja:

1. Tradicija, godina osnivanja kluba

2. Razvijenost sporta u Hrvatskoj

3. Rang natjecanja

4. Uzrasne kategorije kluba

5. Vlastita sredstva za provođenje programa

**1. Kriteriji prema tradiciji, godini osnivanja i djelovanja kluba ( ako klub nije djelovao duže vrijeme, računa se od godine ponovnog upisa u registar udruga ).**

|  |  |
| --- | --- |
| **GODINA OSNIVANJA** | **BODOVA** |
|  |  |
|  od 1929 na više | 300 |
| od 1930 do 1949 | 160 |
| od 1950 do 1970 | 60 |
| od 1971 do 1991 | 30 |
| od 1992 do 2000 | 15 |
| od 2001 do 2010 | 7 |
| od 2011 do 2015 | 3 |
| od 2016 | 1 |

**2. Razvijenost sporta u Hrvatskoj**

|  |  |
| --- | --- |
| **BROJ KLUBOVA SAVEZA ( istog spola )** | **BODOVA** |
|  |  |
|  od 201 i više | 60 |
| od 151 do 200 | 35 |
| od 121 do 150 | 30 |
| od 91 do 120 | 25 |
| od 61 do 90 | 20 |
| od 41 do 60 | 15 |
| od 31 do 40 | 10 |
| do 30 klubova | 5 |

**3. Kriterij prema rangu natjecanja, seniori, brojiti lige na nivou Hrvatske ( nacionalne )**

|  |  |  |  |  |  |  |  |
| --- | --- | --- | --- | --- | --- | --- | --- |
| **LIGA 1-5** | **BODOVI** | **LIGA 1-4** | **BODOVI** | **LIGA 1-3** | **BODOVI** | **LIGA 1-2** | **BODOVI** |
| 1. liga | 3400 | 1. liga | 1900 | 1. liga | 900 | 1. liga | 150 |
| 2. liga | 2600 | 2. liga | 400 | 2. liga | 300 | 2. liga |  25 |
| 3. liga | 1400 | 3. liga | 75 | 3. liga |  50 |  |  |
| 4. liga | 375 | 4. liga |  50 |  |  |  |  |
| 5. liga |  75 |  |  |  |  |  |  |

**4. Kriterij prema broju uzrasnih kategorija u klubu, ekipna natjecanja**

|  |  |
| --- | --- |
| **KATEGORIJE – EKIPNI SPORTOVI** | **BODOVA** |
| Seniori | 100 |
| Druga ekipa 1. momčadi | 20 |
| 1. Mlađa uzrasna kategorija
 | 5 |
| 1. Mlađa uzrasna kategorija
 | 10 |
| 1. Mlađa uzrasna kategorija
 | 15 |
| 1. Mlađa uzrasna kategorija
 | 30 |
| 1. Mlađa uzrasna kategorija
 | 70 |
| 1. Mlađa uzrasna kategorija
 | 120 |
| 1. Mlađa uzrasna kategorija
 | 160 |
| Sportske škole | 5 |

**5. Kriterij prema količini vlastitih sredstava iz programa za 2020.godinu ( ne prenesenih )**

|  |  |
| --- | --- |
| **POSTOTAK** | **BODOVA** |
| Više od 51 % | 30 |
| Od 36 % do 50 % | 25 |
| Od 26 % do 35 % | 20 |
| Od 16 % do 25 % | 15 |
| Od 11 % do 15 % | 12 |
| Od 6 % do 10 % | 10 |
| Od 3 % do 5 % | 8 |
| manje od 3 % | 5 |

**3.2 Specifični sportovi, bazični, pojedinačno-ekipni i rekreativni sportovi ( 3. 4. 5. i 6. skupina )**

Kriteriji vrednovanja za specifične sportove, bazični sportove, pojedinačno ekipni sportovi sa ligama natjecanja i turnirskim natjecanjem, rekreativne sportove te privremene članice koje se natječu u ligama ili organiziranom turnirskom natjecanju sastoje se od slijedećih pokazatelja:

1. Olimpijski status sporta

2. Tradicija, godina osnivanja kluba

3. Uzrasne kategorije kluba

4. Rang natjecanja

5. Vlastita sredstva za provođenje programa

6. Kriterij za specifične sportove

**1. Olimpijski status sporta**

|  |  |
| --- | --- |
| **OLIMPIJSKI** | **NEOLIMPIJSKI** |
| 5 BODOVA | 1 BODA |

**2. Kriteriji prema tradiciji, godini osnivanja i djelovanja kluba ( ako klub nije djelovao duže vrijeme, računa se od godine ponovnog upisa u registar udruga ).**

|  |  |
| --- | --- |
| **GODINA OSNIVANJA** | **BODOVA** |
|  |  |
|  od 1929 na više | 60 |
| od 1930 do 1949 | 40 |
| od 1950 do 1970 | 20 |
| od 1971 do 1991 | 15 |
| od 1992 do 2000 | 8 |
| od 2001 do 2010 | 5 |
| od 2011 do 2015 | 3 |
| od 2016 | 1 |

**3. Kriterij prema broju uzrasnih kategorija u klubu, ( samo ukoliko pojedinci čine ekipu)**

|  |  |
| --- | --- |
| **KATEGORIJE natjecatelja** | **BODOVA** |
| Seniori  | 10 |
| 1. Mlađa uzrasna kategorija
 | 5 |
| 1. Mlađa uzrasna kategorija
 | 5 |
| 1. Mlađa uzrasna kategorija
 | 5 |
| 1. Mlađa uzrasna kategorija
 | 5 |
| 1. Mlađa uzrasna kategorija
 | 5 |
|  |  |

**pojedinačna natjecanja koja ne čine ekipu ( natjecatelji se ne zbrajaju )**

|  |  |
| --- | --- |
| **KATEGORIJE natjecatelja** | **BODOVA** |
| Seniori/ke pojedinačno | 2 |
| Juniori/ke pojedinačno | 2 |
|  Mlađi juniori/ke | 2 |
|  Kadeti/kinje | 2 |
|  Mlađi kadeti/ kinje | 2 |
|   |  |
|  |  |

**4. Kriterij prema količini vlastitih sredstava utrošenih u program iz 2020. ( ne prenesenih )**

|  |  |
| --- | --- |
| **POSTOTAK** | **BODOVA** |
| Više od 51 % | 40 |
| Od 41 % do 50 % | 20 |
| Od 31 % do 40 % | 10 |
| Od 16 % do 30 % | 7 |
| Od 11 % do 15 % | 5 |
| Od 6 % do 10 % | 2 |
| manje od 5 % | 1 |
|  |  |

**Napomena: ako klub prošle godine nije bio financiran iz Javnih potreba za sport Grada Sinja, ovaj kriterij neće se odnositi na njih u sljedećem natječaju.**

**5. Kriterij prema rangu natjecanja, seniori, brojiti lige na nivou Hrvatske ( nacionalne )**

|  |  |  |  |  |  |  |  |
| --- | --- | --- | --- | --- | --- | --- | --- |
| **LIGA 1-5** | **BODOVI** | **LIGA 1-4** | **BODOVI** | **LIGA 1-3** | **BODOVI** | **LIGA 1-2** | **BODOVI** |
| 1. liga | 100 | 1. liga | 60 | 1. liga | 40 | 1. liga | 20 |
| 2. liga | 25 | 2. liga | 15 | 2. liga | 10 | 2. liga |  5 |
| 3. liga | 15 | 3. liga | 10 | 3. liga |  5 |  |  |
| 4. liga | 10 | 4. liga |  5 |  |  |  |  |
| 5. liga |  5 |  |  |  |  |  |  |

|  |  |
| --- | --- |
| **Turnirski sustav natjecanja - regionalni** | **Prijavljen broj natjecanja u 2021** |
| Hrvatska | 15 | 1 natjecanje | 4 |
| Regionalno više županija | 10 | 2 natjecanja | 6 |
| Dalmacija | 7 | 3 natjecanja | 8 |
| Županija | 3 | 4 natjecanja | 12 |
| Općinsko-gradsko | 1 | 5 natjecanja | 16 |
|  |  | 6 natjecanja | 18 |
|  |  | 7 natjecanja | 22 |
|  |  | 8 i više natjecanja | 26 |

|  |
| --- |
| **Broj natjecatelja na nastupu** |
| Od 1 do 6 | 25 % od vrijednosti bobova |
| Od 7 do 12 | 50 % od vrijednosti bobova |
| Od 13 do 20 | 75 % od vrijednosti bobova |
| Više od 21 natjecatelja | 100 % od vrijednosti bobova |

Kod prijave broja natjecanja u godini, vrijednost bodova iz tablice ovisi o broju natjecatelja koji su nastupili na istome u tablici gore. Dokaz o broju natjecatelja dobiva se iz službenih biltena natjecanja.

Broj natjecatelja na nastupu ne uzima se za specifične sportove zbog iznimne složenosti oko natjecateljskih djelatnosti u njihovim sportovima.

**6. Kriterij samo za specifične sportove i dodatne potrebe**

|  |  |
| --- | --- |
| **PRIKAZANE I REALNE POTREBE**  | **BODOVA** |
| Hrana, vitamini i veterinarska potreba | 50 |
| Prijevoz sa posebnim prikolicama | 10 |
| Osiguranja | 12 |
| Posebna goriva | 60 |
| Posebne kontrole | 15 |
| Domar 1/3 | 50 |
| Domar 1/1 | 120 |

( 4 ) Udruge koje ne sudjeluju u ligama natjecanja i turnirskim natjecanjem sufinancira ih se iz drugih programa sukladno odluci upravnog odbora i određenim pokazateljima iz gore navedenih kriterija.

( 5 ) Udruge koje prijavljuju program turnira i manifestacija, organizacije natjecanja vrednuju se temeljem natječajne dokumentacije o kojom odlučuje Upravni odbor temeljem realnih i prikazanih troškova programa.

( 6 ) Upravni odbor odlučuje o programu investicija temeljem prijavljenih potreba klubova ili udruga, uvažavajući načelo sigurnosti , rada sa djecom i mladima te narušavanja provođenja same djelatnosti prijavitelja programa.

( 7 ) Upravni odbor odlučuje o programu stručnog kadra, rekreacije građana, a i u posebnim slučajevima i o specifičnosti klubova III. Skupine koji imaju objektivne troškove prije obavljanja same djelatnosti a ne mogu se iskazati i vrednovati kao potrebe svih ostalih klubova po istim uvjetima.

( 8 ) Vrijednost boda kod privremenih članica iznosi 50% vrijednosti boda stalnih članica

**4. BODOVI, BODOVANJE I VRIJEDNOST BODA**

**Članak 13.**

( 1 ) Vrijednost boda izražava se tako da ukupan broj kuna iz programa treninga i natjecanja ( A – kriteriji se odnose na taj program ), podijeli sa ukupnim brojem bodova prijavitelja .

( 2 ) Vrijednost boda kod privremenih članica iznosi 50% vrijednosti boda stalnih članica

( 3 ) Sredstva iz ostalih programa dodjeljuju se odlukom Upravnog odbora ili temeljem Pravilnika, članka o dodijeli sredstava za pojedini program.

( 4 ) Udruga ili klub se može dobrovoljno odreći bodova iz pojedinog programa, te time prebaciti bodovnu vrijednost u korist drugog programa iz natječaja ukoliko im je to prioritet u provođenju programa naznačenog u provođenju programa.

( 5 ) Na Stavak 4. ovoga članka ne možemo se pozvati poslije završetka natječaja i potpisivanja ugovora.

( 6 ) Udruga ili klub može pisanim putem odustati od bodova ili sredstava iz pojedinog programa ako dobije sredstva iz nekog drugog izvora ili iz sredstava dodijeljenih iz javnog poziva ZŠUGS u bilo koje vrijeme. ( rebalans )

( 7 ) Nad udrugom ili klubom vršit će se evaluacija provedbe prijavljenih podataka, te samim time udruzi ili klubu će se oduzimati ili dodavati bodovi temeljem uvida u stvarno stanje odlukom Upravnog odbora.

( 8 ) Sredstva dobivena bodovanjem koja nisu utrošena za provođenje programa moraju se vratiti Zajednici u zajedničku rezervu programa.

**Članak 14.**

( 1 ) Ispravnost i realnost prijavljenih bodovnih pokazatelja općih kriterija vršit će mješovito Povjerenstvo kojega čini: Jedan član upravnog odbora, jedan član nadzornog odbora, jedan član stegovnog povjerenstva i dva člana skupštine po odluci upravnog odbora.

( 2 ) Ukoliko udruga ili klub prijavi netočne podatke bodovnih pokazatelja općih kriterija, a u svrhu prikupljanja što većeg broja bodova, isti će biti umanjeni i sukladno tome napraviti će se aneks ugovora sa klubom o umanjenju proračunskih sredstava.

( 3 ) Ukoliko se kod udruga ili kluba pojavi veće odstupanje od prijavljenih pokazatelja općih kriterija tijekom godine, tada klub mora pismeno prijaviti odstupanje i razlog zbog kojega je došlo do odstupanja.

**Članak 15.**

Klubovima se može povećati proračun od 1 do 20 % ili i više od navedenog postotka uz slijedeće opravdane razloge:

1. Povećanja troškova uslijed prelaska u viši rang

2. Povećanja troškova zbog većeg broja kategorija unutar kluba

3. Povećanja troškova zbog većeg broja liga natjecanja unutar nacionalnog saveza

4. Kupnja neophodne opreme za vježbanje zbog dotrajalosti

5. Uslijed rebalansa

6. Uslijed namjenskog rebalansa za jednu udrugu zbog objektivnih razloga

**Članak 16.**

Klubovima se može smanjiti proračun od 1 do 20 % ili više uz slijedeće opravdane razloge:

1. Zbog ispadanja kluba u niži rang natjecanja

2. Smanjenja broja uzrasnih kategorija unutar kluba

3. Smanjenja broja liga natjecanja unutar nacionalnog saveza

4. Uslijed rebalansa

5. Uslijed pandemije, elementarne nepogode ili neke druge više sile

**Članak 17.**

Upravni odbor daje prijedlog uz obrazloženje o smanjenju ili povećanju proračuna kada se radi o svim klubovima, a skupština ga usvaja ili odbija, dok za pojedinačni klub Upravni odbor samostalno donosi odluku o povećanju ili smanjenju proračuna temeljem članka 15. i članka 16. ovog pravilnika.

**5. POSTUPAK ZA OSTVARIVANJE PRAVA SUFINANCIRANJE PROGRAMA**

**Članak 18.**

( 1 ) Prijedlog programa aktivnosti u narednoj športskoj godini, športske udruge obvezni su dostaviti Zajednici športskih udruga Grada Sinja najkasnije do 15. studenoga tekuće godine ili po drugoj odluci.

Ostvarenje programa prethodne godine, športske udruge obvezni su dostaviti Zajednici športskih udruga Grada Sinja najkasnije do 1. ožujka sljedeće godine ili po drugoj odluci.

( 2 ) Ako se utvrdi da Udruga nije dostavljala financijsku dokumentaciju sukladno potpisanom ugovoru, tijekom kalendarske godine ili nije postupila sukladno članku 8 i 9.ovog Pravilnika., obustavit će se financiranje iste.

**Članak 19.**

Upravni odbor Zajednice športskih udruga Grada Sinja imenuje povjerenstvo za otvaranje prijava i provjeru ispunjavanja propisanih uvjeta te ocjenjivanje programa

koji razmatra dospjele programe, može zatražiti nadopunu programa sukladno odredbama ovog Pravilnika ili prijedloga, te vratiti podnositelju na naknadnu obradu, nakon čega Povjerenstvo boduje pristigle prijave te temeljen Pravilnika i kriterija donosi Odluku o visini financijskih sredstava predlagaču na usvajanje.

Rok za naknadnu obradu i dostavu novog programa ne može biti duži od 8 dana.

**6. IZVRŠAVANJE PROGRAMA**

**Članak 20.**

( 1 ) Športska udruga čiji je program uvršten u sufinanciranje, dužan je izvršavati program sukladno prihvaćenim elementima sufinanciranja sukladno Zakonu o sportu.

( 2 *)* Nadzorni odbor zajednice športskih udruga može izvršiti godišnji terenski posjet udruzi kojoj je dodijeljena vrijednost financijskih sredstava veća od 100.000,00 kuna, i koji projekt se provodi najmanje godinu dana, prema prijavi knjigovodstva zajednice.

( 3 ) Udruge ili klubovi nalaze se u privremenom financiranju do datuma potpisivanja ugovora za tekuću godinu.

( 4 ) Privremeno financiranje odnosi se na 1/12 novčanih sredstava od prošle godine, ili više samo ukoliko je klub promijenio rang natjecanja a sukladno povećanju proračuna za sport.

( 5 ) Nad prijavljenim programima izvršit će se evaluacija svih prijavljenih programa prijavitelja.

**Članak 21.**

( 1 ) Za sve odobrene programe, temeljem oduke Upravnog odbora Zajednice potpisuju se ugovori o sufinanciranju programa sa udrugama.

( 2 ) U ugovoru se naznačuje iznos odobrenih sredstava po programima prijavitelja.

( 3 ) Sve udruge kojima je odobreno djelomično financiranje u odnosu na zatraženo, prije potpisivanja ugovora dužne su dostaviti usklađeni novi plan projektnih aktivnosti, koji će činiti sastavni dio Ugovora o sufinanciranju.

**Članak 22.**

( 1 ) Za prihvaćene programe, sredstva se doznačuju športskih udrugama putem mjesečnih obroka od najviše 1/12 po financijskom planu Zajednice športskih udruga Grada Sinja.

Iznimno se zbog potreba programa športske udruge može se isplatiti jednokratno iznos iz programa investicija, turnira i manifestacija te rekreacije sukladno mogućnostima ZŠUGS i proračunu Grada Sinja.

( 2 ) Udruga ili klub može se solidarizirati sa ostalim klubovima te pisanim putem ( mailom ) odgoditi isplatu mjesečnog obroka ( ukoliko joj mjesečna rata taj mjesec nije potrebna jer nema aktivnosti ) za neki drugi mjesec zbog dinamike vlastitih natjecanja kada postoji aktivnost.

**Članak 23.**

Ako postoji opravdana sumnja da korisnik nije namjenski trošio odobrena sredstva za programe, izvršit će se kontrola preko knjigovodstvenog servisa ZŠUGS te povrat na jedan od načina nenamjenskih potrošenih sredstava sukladno modalitetu i odluci upravnog odbora zajednice.

**Članak 24.**

( 1 ) O rebalansu među pozicijama u stavkama proračuna odlučuje Skupština na prijedlog Upravnog odbora Zajednice sportskih udruga.

( 2 ) U slučaju sredstava dodijeljenih zajednici iz rebalansa za sport Grada Sinja, te povećanju ili smanjenju novčanih sredstava za sport, odlučuje Upravni odbor temeljem potpunog uvida u izvješća nadzornog odbora i poslovne knjiga koje se vode u knjigovodstvu zajednice ili u nekom drugom knjigovodstvenom servisu, odnosno u potrošnju novčanih sredstava, prikazanih računa, te tijeka potrošnje novca.

( 3 ) Ako se utvrdi da korisnik nije opravdao računima potrošena sredstva ili ako ima dovoljno sredstava iz proračuna za provođenje programa, nema pravo na sredstva iz rebalansa.

**7. ZAVRŠNE ODREDBE**

 **Članak 25.**

Za davanje tumačenja pojedinih odredbi ovog Pravilnika ovlašćuje se Upravni odbor Zajednice.

**Članak 26.**

Izmjene i dopune Pravilnika predlaže Upravni odbor, a donosi ga Skupština.

**Članak 27.**

Pravilnik je usvojen na telefonskoj sjednici Skupštine održanoj dana 15. ožujka 2021.godine

**Članak 28.**

Pravilnik stupa na snagu danom donošenja i primjenjuje se od dana donošenja.

 Predsjednik ZŠUGS

 Josip Malbaša